**Дијалог меѓу Владата и граѓанскиот сектор**

на тема

**Владеење на право, добро владеење и борба против корупција**

**Образец за пријава на иницијативи**

Почитувани претставници на граѓанските организации,

Ви благодариме за учеството во дијалогот меѓу Владата и граѓанскиот сектор на тема „Владеење на право, добро владеење и борба против корупција“, која се одржи на 25.09.2024 г. во Владата на Р.С. Македонија

Во прилог Ви доставуваме образец за пријава на иницијативи, кои се во склоп на овие теми, а за чија имплементација е потребна поддршка или соработката со Владата, односно, ресорните министерства.

Ве замолуваме, пред пополнување на овој образец за иницијативи, внимателно да ги прочитате упатствата за подготовка на одговори на прашањата, онаму каде што се дадени.

Ве молиме, пополнетиот образец доставете го до: nvosorabotka@gov.mk , најдоцна до 4 октомври 2024 г. (петок).

Ви благодариме на соработката,

Влада на РСМ

**Назив на вашата организација:**

Центар за управување со промени (ЦУП) Скопје

**Адреса (улица, број, општина):**

Митрополит Теодосиј Гологанов 34а, Скопје

**Електронска пошта (e-mail):**

info@cup.org.mk

**Телефонски број:**

**Лице за контакт (име и презиме, телефон и е-пошта):**

Анета Иванова Стојаноска 075 20 10 38

**aneta.ivanova@cup.org.mk**

**Веб-страница на Вашата организација:** <https://cup.org.mk/>

**Наслов на Вашата/Вашите иницијатива(и):** Намалување на дискреционите овластувања при именување на раководните структури во институциите, постапките за вработување и носење на одлуки при одлучување за правата на граѓаните

**На која од следните области се однесува Вашата/Вашите иницијатива(и)?**

1. **Владеење на право**
2. Добро владеење
3. **Борба против корупција**
4. Реформа на јавна администрација

**Проблеми и потреби:**

Недореченоста во законските одредби овозможуваат злоупотреби при практикување на дискреционите права при носење на општи акти, како и кога со конкретни акти се именуваат управувачките и раководни структури во институциите од јавниот сектор, но и кај постапките во кои се одлучува за конкретни права на граѓаните, а недоследности се присутни и кај постапките за вработување во различни дејности ( здравство, образование, социјала) каде што носењето на одлуката се заснова на дискреционото овластување на раководното лице на институцијата. Потребно е преку измени и дополнувања, да се прецизира правната рамка која ги уредува дискрециони овластувања на раководните структури во институциите на извршната власт. Оваа заложба е содржана и во Програмата на Владата како дел од мерките за борба против корупција.

**Објаснување на иницијативата (иницијативите):**

Предлагаме преку унапредување на законската и подзаконската рамка да се утврдат јасни, објективни и прецизни критериуми за именување на раководните и управувачки структури, врз основа на транспарентен и компетитивен процес. Понатаму, предлагаме зајакнување на контролните механизми во однос на постапките и начинот на носење на одлуките, како и во однос на содржината на самите одлуки со што ќе се ограничат дискреционите права на носителите на одлуките и ќе се обезбеди доследна примена на начелото на законитост дефинирано во Законот за општата управна постапка што ќе придонесе кон намалување на ризиците од корупција кај постапките за именување и вработување. Потребно е да се спроведе мапирање на дискреционите овластувања во институциите од јавниот сектор што ќе биде основа за интервенција во правната рамка која ги уредува овие овластувања. Предлагаме формирање на тимови за интегритет во министерствата, кои се составени од вработените назначени да ги вршат функциите на лица за интегритет, за пријавување, за слободен пристап до информации од јавен карактер, вработени во единиците за јавни набавки и за внатрешна ревизија. Тимовите би биле платформа за соработка за поефикасни мерки за борбата против корупцијата во институциите, односно засилување на нивните поединечни улоги во единствена мрежа која заеднички ќе делува првенствено превентивно во насока на минимизирање на ризиците од корупција.

Надлежни институции за реализација на оваа иницијатива се Владата, ресорните министерства (здравство, образование и наука, јавна администрација, социјална политика)

**Цели и очекувани резултати:**

Со спроведување на предложената иницијатива ќе се намалат ризиците за коруптивно однесување при носење на општите и конкретни правни акти со кои се именуваат носители на функции, се одлучува за правата на граѓаните, како и кај постапките за вработување во институциите од јавниот сектор. Преку зајакнување на капацитетите на институциите, ќе се придонесе кон поголема отчетност при носење на одлуките и транспарентност на процесите. Тимовите за интегритет ќе делуваат како коректив во институциите во однос на начинот на носење на одлуките, почитување на критериумите кај постапките кои се во надлежност на соодветната институција и ќе придонесат за подигнување на свеста кај функционерите за значењето на етичкото постапување при извршување на службените должности.

**Проценка на финансиски импликации и временска рамка:**

Центарот за управување со промени во рамки на проектот Партнерство против корупција, со поддршка од УСАИД веќе спроведе истражување и изготви извештаи за дискреционите овластувања во државните органи и во здравствениот сектори и во нив се содржани наоди и препораки за конкретно постапување од страна на Владата и ресорните министерства.

**Начелен план за мониторинг и евалуација:**

Во рамки на проектот изготвен е и Акциски план со активности, индикатори и временска рамка за реализација на активностите. Спроведувањето на иницијативата ќе се следи и ќе се оценува преку следење на донесената регулатива во областа и реализација на предложените активности за ограничување на дискреционите овластувања.

**Дополнително образложување на иницијативата(-те) кое не е опфатено со претходните прашања:**

*/*

**Прилози (опционално):**

*Изготвените анализи се достапни на интернет страната на ЦУП* [*https://cup.org.mk/publikacii*](https://cup.org.mk/publikacii)